MBK100บ.นิวไฮปีนี้ยันกำไรโต30%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บิ๊กเอ็มบีเค ยิ้ม หุ้นแตะ 100 บาท สูงสุดนับแต่เข้าตลาดหุ้นปี 2538 ชี้ขึ้นตามตลาด พื้นฐานไม่เปลี่ยน คุยเป็นหุ้นปันผล
นายสุเวทย์ ธีรวชิรกุล กรรมการผู้อำนวยการและประธานเจ้าหน้าที่บริหาร บริษัท เอ็ม บี เค (MBK) เปิดเผยว่า วันที่ 6 ก.ย.ที่ผ่านมา ราคาหุ้นขึ้นไปสูงสุดถึง 103.50 บาท ก่อนมาปิดที่ 100 บาท นับเป็นระดับสูงสุดนับตั้งแต่บริษัทเข้าตลาดหลักทรัพย์ตั้งแต่ปี 2538
ทั้งนี้ ราคาหุ้นปรับขึ้นมาตั้งแต่ต้นปีอยู่ที่ 65 บาท น่าจะเป็นไปตามตลาดโดยรวม ซึ่งหุ้นกลุ่มขนาดกลางได้รับความสนใจจากนักลงทุนมากขึ้น ขณะที่พื้นฐานของบริษัทไม่มีการเปลี่ยนแปลง 
“เราจ่ายปันผลที่ดีต่อเนื่องและสม่ำเสมอตามเจตนารมณ์ โดยปีที่แล้วให้อัตราผลตอบแทนถึง 8% ส่วนปีนี้หากราคาหุ้นอยู่ที่ 100 บาท คาดผลตอบแทนจะลดลงอยู่ที่ 56%” นายสุเวทย์ กล่าว
ด้านการดำเนินงานในส่วนธุรกิจโรงแรมปี 2554 (ก.ค. 2553มิ.ย. 2554) คาดว่าน่าจะทรงตัว ส่วนธุรกิจศูนย์การค้าดีขึ้นมากตามกำลังซื้อของผู้บริโภค ทำให้ปีหน้ากำไรจากการดำเนินงานเติบโต 30% จากปีก่อนที่มีกำไร 1,000 ล้านบาท โดยยังไม่รวมกำไรจากการขายหุ้นธนาคารนครหลวงไทย